Greve kommune februar 2021

**Retningslinjer vedrørende magtanvendelser overfor elever i Greve Kommunes skoler**

Reglerne om brug af magt fremgår af ’Bekendtgørelse om fremme af god orden i folkeskolen’ nr. 697 af 23.06.2014 <https://www.retsinformation.dk/forms/r0710.aspx?id=163975>. Det fremgår af bekendtgørelsen, at fysisk magtanvendelse i form af, at eleven fastholdes eller føres til et andet opholdssted, er tilladt i fornødent omfang:

* Hvis eleven er til fare for sig selv
* Hvis eleven er til fare for andre
* Hvis eleven ødelægger eller beskadiger ting

’Fornødent omfang’ betyder, at der kan anvendes den fysiske magt, der er nødvendigt for at forhindre en af de ovenstående situationer. Magtanvendelsen skal stoppe straks, når situationen tillader det. Det vil sige, når det der udløste behovet for magtanvendelsen er overstået eller afværget.

Derudover er fysisk magtanvendelse tilladt:

* Hvis eleven udøver vold rettet mod den voksne

Se Straffeloven §13 og §14 <https://www.retsinformation.dk/Forms/R0710.aspx?id=202516>

**Fysisk magt er bl.a:**

* Når den voksne griber fat i eleven eller flytter eleven mod sin vilje
* Når eleven fastholdes fordi eleven råber, skriger, sparker, slår, udviser en truende/voldsom adfærd m.m
* Når den voksne holder om eleven - fører eleven væk
* Når den voksne forhindrer eleven i at forlade lokalet

Indberetninger.

Hvis du er nødsaget til at anvende magt – i en eller anden grad – over for en elev, er du forpligtiget til at indberette magtanvendelsen på et indberetningsskema.

Udfyldelsen af skemaet skal ske senest 48 timer efter hændelsen. Det udfyldte skema skal afleveres og gennemgås til/med din nærmeste leder.

Efter en fysisk fastholdelse skal de voksne snakke med eleven om episoden og elevens forældre skal orienteres enten via elevintra/Aula, mail eller telefon. Derudover skal de voksne snakke med de elever, der evt. var vidne til situationen.

Personaleperspektiv:

Fysisk magtanvendelse må ikke ske i forbindelse med den voksnes egen affekt.

Det bør tilstræbes, at personalet, så vidt muligt, ikke står alene i en fastholdelsessituation. Husk at være opmærksom på dine kollegaer og giv en hjælpende hånd, hvis du opdager, at en kollega er særlig irriteret eller tricket af en elev, således at det ikke ender i en magtanvendelse. Ser du en kollega lave en magtanvendelse, så bliv i nærheden og hjælp din kollega og eleven.

At anvende magt kan være en voldsom oplevelse. Den daglige ledelse har pligt til at sikre, at der bliver talt med den/de involverede voksne efter episoden samt etableret den fornødne psykologhjælp efter behov.

Alle tilstedeværende har ansvar for at tage hånd om den/de involverede voksne ved en snak, ledsagelse til læge/skadestue hvis det skønnes nødvendigt – samt evt. være behjælpelige ved udfyldelse af indberetningsskema.

Der skal være mulighed for trygt at kunne tale om evt. frustrationer og magtesløshed.

Ledelsen skal lave en anmeldelse af person/arbejdsskade i fald en sådan indtræffer.

For at have fokus på nedbringelse af magtanvendelserne, kan de forskellige team på skift have en case med på pædagogiske møder, som drøftes af hele personalet. Hvert team skal jævnligt, tage magtanvendelserne/episoderne op på deres teammøder med henblik på at diskutere, hvad der evt. kunne gøres anderledes en anden gang.

Indberetningsskemaerne afleveres til den nærmeste leder, der læser dem igennem, drøfter dem med den/de involverede og underskriver dem. Skemaerne drøftes også anonymt igennem på lokal-med-møder/arbejdsmiljøudvalgsmøder med henblik på evt. støttende strategier.

Skemaerne opbevares af nærmeste leder.

**REGISTRERING OG INDBERETNING AF FYSISK MAGTANVENDELSE**

**Skole: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| **Oplysninger om eleven**  Elevens navn:  Alder:  Klasse: |
| **Oplysninger om medarbejdere involveret i situationen**  Navn:  Stilling: |
| **Dato, sted, klokkeslæt og varighed af fastholdelsen**  Dato:  Sted:  Fra kl.:  Til kl.: |
| **Situation**  Hvad skete før magtanvendelsen fandt sted:  Var der signaler op til forløbet, som kunne have skabt et billede af, hvad der var ved at ske? Hvilke?  Hvad skete der i situationen, hvor magtanvendelsen fandt sted:  Hvem beskyttes ved magtanvendelsen (Eleven, andre elever, dig selv, inventar):  Kunne der have været anvendt mindre omfattende indgreb til at tackle situationen? Hvilke?  Hvad skete der efter magtanvendelsen: |
| **Tilstand**  Beskriv elevens tilstand under magtanvendelsen, herunder også objektive synlige tegn som følge af magtanvendelsen:  Beskriv din egen tilstand under magtanvendelsen, herunder også objektive synlige tegn som følge af magtanvendelsen: |
| **Opfølgning**  Beskriv de initiativer, der blev taget i genopretningen af tryghed og integritet for eleven:  Hvordan virkede initiativerne til at genoprette tryghed og integritet for eleven?  Beskriv de initiativer, I vil iværksætte for at undgå fremtidige magtanvendelser: |
| **Orientering**  Hvordan talte I med eleven om magtanvendelsen, hvad sagde eleven om magtanvendelsen?:  Hvordan talte I med elevens forældre om magtanvendelsen:  Hvordan talte I med evt. vidner til magtanvendelsen: |
| **Indberettet af**  Dato:  Lederens navn:  Forældrenes underskrift: |

|  |
| --- |
| **Lederens vurdering:**  Vurderer du som leder, at magtanvendelsen var lovlig? (Hvis nej, så læs længere nede)  Hvilke initiativer tænker du som leder er relevante for at forebygge fremtidige magtanvendelser? |

**Ulovlig magtanvendelse eller tvivl om, hvorvidt en magtanvendelse er lovlig:**

Hvis du som leder vurderer, at en magtanvendelse er ulovlig eller er i tvivl om, hvorvidt den er ulovlig, så skal du kontakte Center for Dagtilbud & Skoler.